16. 4. 84 De Europæiske Fællesskabers Tidende Nr. C 103/1 
II 
(Forberedende retsakter) 
DET ØKONOMISKE OG SOCIALE UDVALG 
Udtalelse om forslag til Rådets forordning (EØF) om ændring af forordning (EØF) 
nr. 97/69 om de nødvendige foranstaltninger for ensartet anvendelse af den fælles 
toldtarifs nomenklatur 
(84/C 103/01) 
Den tekst, som er udtalelsens genstand, er offentliggjort /' De Europæiske Fællesskabers 
Tidende nr. C 317 af 23. november 1983, side 6. 
A. UDTALELSENS JURIDISKE GRUNDLAG 
Rådet besluttede den 25. november 1983, i medfør af artikel 198 i traktaten om opret­
telse af Det europæiske økonomiske Fællesskab, at høre Det økonomiske og sociale 
Udvalg om det nævnte forslag. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog sin udtalelse på sin 215. plenarforsamling 
afholdt i Bruxelles den 29. februar og den 1. marts 1984. 
Udtalelsens ordlyd er følgende: 
DET ØKONOMISKE OG SOCIALE UDVALG 
HAR — 
under henvisning til traktaten om oprettelse af Det 
europæiske økonomiske Fællesskab, særlig arti­
kel 198, 
under henvisning til anmodning af 25. november 
1983 fra Rådet for De europæiske Fællesskaber om 
Udvalgets udtalelse om forslag til Rådet forord­
ning (EØF) om ændring af forordning (EØF) 
nr. 97/69 om de nødvendige foranstaltninger for 
ensartet anvendelse af den fælles toldtarifs nomen­
klatur, 
under henvisning til beslutning truffet af Udvalgets 
præsidium den 22. november 1983 om at pålægge 
Afdelingen for industri, handel, håndværk og tjene­
steydelser at udarbejde udtalelse og beretning om 
forslaget, 
under henvisning til udtalelse vedtaget af Industri­
afdelingen på mødet den 8. februar 1984, under henvisning til mundtlig beretning aflagt af 
ordføreren, Bernard Mourgues, 
under henvisning til forhandlingerne på den 215. 
plenarforsamling den 29. februar og 1. marts 1984, 
mødet den 24. februar 1984 — 
enstemmigt 
VEDTAGET FØLGENDE UDTALELSE: 
Generelle bemærkninger 
1. Udvalget finder det uomgængeligt nødvendigt, 
at den fælles toldtarifs nomenklatur anvendes ensar­
tet, fordi den er et afgørende led i den med Rom­
traktaten gennemførte toldunion. 
2. Udvalget godkender derfor Kommissionens for­
slag om at ændre forordning (EØF) nr. 97/69: 
— således at forordningens retsgrundlag udvides 
med andre relevante artikler i traktaten, 
Nr. C 103/2 De Europæiske Fællesskabers Tidende 16. 4. 84 
— således at definitionen på »den fælles toldtarifs 
nomenklatur« præciseres, 
— således at man forenkler tariferingsproceduren i 
de tilfælde, hvor praksis har overhalet lovgiv­
ningen, f.eks. i form af en tariferingsmeddelelse 
eller en forklarende bemærkning, og 
— således at disse forenklede procedurer kan god­
kendes ved kvalificeret flertal, hvilket tidligere 
var forbeholdt udtalelser om forordningsforslag. 
Nomenklaturudvalget for den fælles toldtarif, som 
er et specialiseret organ, der bistår Kommissionen 
og Rådet, får overdraget de midler, som er nødven­
dige for at det fuldt ud kan varetage sine vigtige 
opgaver. 
3. Udvalget minder om, at udenrigshandelsvirk­
somheder har mulighed for at benytte sig af pas­
sende procedurer over for de relevant myndigheder, herunder især retslige myndigheder, i tilfælde af tvi­
stigheder med toldforvaltningerne, som skal 
anvende de tariferingsregler, som de får pålagt af 
Nomenklaturudvalget for den fælles toldtarif. 
4. Udvalget godkender, at Toldnomenklaturudval­
gets beføjelser begrænses til sund administrativ for­
valtning og teknisk gennemførelse af nomenklatu­
ren. Udvalget skal imidlertid understrege, at de 
udtalelser, tariferingsmeddelelser, forklarende 
bemærkninger og aftaler, som indgås i Nomen­
klaturudvalget, under ingen omstændigheder må 
gribe ind i de øvrige EF-organers kompetence og 
beføjelser. 
5. Udvalget henstiller, at Nomenklaturudvalget 
træffer sine afgørelser i et jævnt og hurtigt tempo, 
således at dets effektivitet ikke reduceres, og således 
at det under ingen omstændigheder kommer til at 
virke forstyrrende på samhandelen. 
Bruxelles, den 29. februar 1984. 
Francis CEYRAC 
Formand for 
Det økonomiske og sociale Udvalg 
Udtalelse om forslag til Rådets fjerde direktiv om ændring af direktiv 74/651/EØF om 
afgiftsfritagelse ved indførsel af varer i småforsendelser uden erhvervsmæssig karakter 
inden for Fællesskabet 
(84/C 103/02) 
Den tekst, som er udtalelsens genstand, er offentliggjort i De Europæiske Fællesskabers 
Tidende nr. C 3 af 6. januar 1984, side 5. 
A. UDTALELSENS JURIDISKE GRUNDLAG 
Rådet besluttede den 23. december 1983, i medfør af artikel 99 og 100 i traktaten om 
oprettelse af Det europæiske økonomiske Fællesskab, at høre Det økonomiske og 
sociale Udvalg om det nævnte forslag. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog sin udtalelse på sin 215 plenarforsamling 
afholdt i Bruxelles den 29. februar og den 1. marts 1984. 
Udtalelsens ordlyd er følgende: